Sony Ericsson XPERIA X10

Sony Ericsson XPERIA X10 on Sony Ericssoni toodetud nutitelefon.

See on esimene Sony Ericssoni nutitelefon, mis töötab operatsioonisüsteemiga Android.

Telefoni esitleti 3. novembril 2009. Seadme varustusse kuulub 8,1-megapiksline kaamera ja gigahertsine Snapdragoni protsessor. Ekraan toetab NTSC DVD laiekraanresolutsiooni (480 rida). Telefonis on juurdepääs tarkvarapoodi Android Market.

Sony Ericsson on teatanud ka väiksematest versioonidest X10 Mini ja X10 Mini Pro (klaviatuuriga).

Turule tuli Sony Ericsson Xperia X10 Android 1.6 versiooniga, kuid 31. oktoobril 2010 sai võimalikuks uuendatud 2.1 versioon. Sony Ericsson kinnitas, et X10 ei uuendata versioonini 2.2 ega sellest kaugemale, kuid alates 29. juulist 2011 on telefoni tarkvara uuendatud juba versioonini 2.3.3.

Telefonil on 8.1 megapiksline kaamera ja gigahertsine Qualcomm Snapdragon keskprotsessor, laiekraanresolutsioon, 480x854 pikslit ja ka virtuaalne klaviatuur. X10 kasutab ühenduseks HSPA (3G+) pakettandmesidet, mis võimaldab allalaadimiskiirust kuni 7,2 Mbit/s. UX-süsteem sisaldab kaht rakendust, mis võimaldab kasutajal luua ühendusi kõikvõimalike sidekanalitega ja meediaga. Siinkohal peetakse silmas vastavalt Timescape’i ja Mediascape’i.

Vastuvõtt

Xperia X10 toodi avalikkuse ette 3. novembril 2009. Esmalt tehti see 1. aprillil 2010 avalikuks Jaapanis. Alates sellest ajast on see olnud Jaapani mobiilioperaatori NTT DoCoMo andmetel kõige kiiremini ostetud nutitelefon. Üldine tagasiside on olnud positiivne riistvara, kaamera ja ekraani osas. Negatiivseid kommentaare on tulnud Android 2.1 tarkvara puudumise kohta. Kommentaarid suruti maha, kui mõni aeg hiljem Android 2.1 versioon väljastati.

Riistvara

Tegemist on puutetundliku TFT-mahtuvusliku laiekraaniga, millel 16:9 formaadisuhe ja 480x854-piksline FWVGA resolutsioon. Lisaks on võimalik ekraanil toiminguid teha korraga mitmesse kohta vajutades (multipuutetundlikkus), mis on Sony poolt esmakordne. 8,1-megapiksline kaamera võimaldab 16-kordset digitaalset suurenduset, pildi tasakaalustamist, automaatteravustamist, foto pildistamise koha määramist, naeratuse tabamist ja nägude tuvastamist. Telefon võimaldab teha videot ka halvasti valgustatud paikades. Sellel on 3-teljeline kiirendusmõõtur ja sisseehitatud GPS.

Multipuutetundlikkuse funktsioon on piiratud. Telefon saab seda kasutada vaid siis, kui puudutused ei asu samal x- või y-koordinaatteljel. Selle funktsiooni püsivara avalikustati esmalt Jaapanis.

Võrgustik

Xperia X10 GSM-sagedused on 850/900/1800/1900. UMTS-sagedusteks on kaks varianti: X10a kasutab sagedusi 800/850/1900/2100 ja X10i kasutab sagedusi 900/1700/2100. X10a-d kasutab USA-s AT&T Mobility, Austraalias Telstra ja Kanadas Rogers Wireless. X10i-d kasutab USA-s T-Mobile, Kanadas Wind Mobile ja Mobilicity, Austraalias Optus ja VHA, Singapuris Singtel, Starhub ja M1, ning mujal Aasias, Euroopas ja Okeaanias. Jaapanis kutsutakse seda SO-01B-ks ja X10a vormi müüb NTT DoCoMo.

Bluetooth ja Wi-Fi

X10-le on sisse ehitatud Wi-FI ja Bluetooth 2.1, et teiste seadmetega ühendusi luua. Android 2.3 uuendusega saab telefon luua Wi-Fi jaotusvõrgu.

Tarkvara

Sony Ericssonil on enda Androidi rakendus UX (User eXperience). Selles on disainielementide, teemade ja kohandatud rakendused. Peamised rakendused on Sony Ericsson Timescape ja Sony Ericsson Mediascape. Timescape on programm, mis ühendab Facebooki, Twitteri, SMSi ja e-posti rakendused pealehel ühele väljale. Mediascape on mängija ja teegi rakendus meediafailide jaoks. Selle saab samuti ühendada Facebooki ja Picasa kontodega ning telefoni kontaktide loendiga. Selle rakendusega saab kontaktidele pilte määrata või neid otse Facebooki kontole saata.

Uuendused

Xperia X10 toodi avalikkuse ette Android 1.6 versiooniga, mille uuendus (Android 2.1) avalikustati 31. oktoobril 2010.

20. jaanuaril 2011 tuli välja multipuutetundlikkuse uuendus.

1. veebruaril 2011 kuulutas Sony Ericsson välja Xperia X10 tuleviku-uuendused, millega kaasnesid optimeerimise ja programmivigade parandused ning keeletäiendus ja näpista-et-suurendada eripära, mis tähendab, et pildi vähendamiseks tuleb pöialt ja nimetissõrme ekraanil üksteisele lähemale viia, vähendamiseks vastupidi.

29. juulil 2011 avalikustati Android 2.3.3 versiooni uuendus.

Võrdlus

Probleemid

Algses 3UK püsivara väljalaskes on leitud mõningaid vigu. Näiteks on kasutajad öelnud, et Wi-Fi-ühendus katkeb varasemates tarkvaraversioonides.

Paljud kasutajad on avastanud X10i puhul iseenesliku taaskäivitumise. Arvatavasti on telefoni emaplaadil defektid.

Alates Android 2.3 (Gingerbread) väljalaskest on telefon kannatanud katkendliku muusikaesituse probleemi all, hoolimata sellest, mis faililaiendustega tegu on. Ainsaks teadaolevaks lahenduseks on telefoni juurkataloogis lisada XDA arendajate foorumis saadaolev veaparandus.

Sony aga keeldub seda viga tunnistamast ega ole avaldanud veaparandust.

Välislingid
 Koduleht
 Omaduste loetelu

Mobiiltelefonid
Sony